15/07/2009 | Administración Autonómica
Xunta de Galicia
Consellería de Economía e Industria
Delegación Provincial da Coruña
Información pública. Expediente número IN407A 578/2008

Resolución do 22 de xuño de 2009, do Departamento Territorial da Consellería de Economía e Industria, da Coruña pola que se autoriza administrativamente e se aproba o proxecto de execución da instalación eléctrica que se cita (expediente IN407A 578/2008). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: novas saídas subestación de Carral. Situación: concello de Carral. Características Técnicas: Liña de media tensión subterránea a 15/20 kV, cunha lonxitude de 2,258 km, coa orixe na cela de liña na nova subestación de Carral, condutor tipo RHZ1 12/20 kV 3(1X240) Al e final no paso aéreo subterráneo existente en apoio sin da L. M. T. SMC-709, tramo entre o CD Carral - Coiro e a derivada ao C. T. Coiro. Liña de media tensión subterránea a 15/20 kV, cunha lonxitude de 0,975 km, coa orixe na cela de liña existente no C. T. Carral - Muíño, condutor tipo RHZ1 12/20 kV 3(1X240) Al e final na mesma tiña existente ao C. D. Carral - Coiro. Liña de media tensión subterránea a 15/20 kV, cunha lonxitude de 0,626 km, coa orixe na cela de tiña existente na nova subestación de Carral, condutor tipo RHZ1 12/20 kV 3(1X240) Al e final na cela existente no C. T. Ameixeiras. Liña de media tensión subterránea a 15/20 kV, cunha lonxitude de 0,626 km, coa orixe na cela de liña existente na nova subestación de Carral, condutor tipo RHZ1 12/20 kV 3(1X240) Al e final en empalmes proxectados coa L. M. T. S. SME-703, tramo entre o C. T. Ameixeiras e a derivada ao C. T. Ardexurxo. Concello de Carral. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolucion poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 22 de xuño de 2009. Tristana Moraleja Gómez Xefa territorial da Coruña